CELEX: 32013R0887
Language: el
Date: 2013-07-11 00:00:00
Title: Κατ’ εξουσιοδότηση κανονισμός (ΕΕ) αριθ. 887/2013 της Επιτροπής, της 11ης Ιουλίου 2013 , για την αντικατάσταση των παραρτημάτων II και ΙΙΙ του κανονισμού (ΕΕ) αριθ. 211/2011 του Ευρωπαϊκού Κοινοβουλίου και του Συμβουλίου σχετικά με την πρωτοβουλία πολιτών

18.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 247/11
            
         ΚΑΤ’ ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 887/2013 ΤΗΣ ΕΠΙΤΡΟΠΉΣ
   της 11ης Ιουλίου 2013
   για την αντικατάσταση των παραρτημάτων II και ΙΙΙ του κανονισμού (ΕΕ) αριθ. 211/2011 του Ευρωπαϊκού Κοινοβουλίου και του Συμβουλίου σχετικά με την πρωτοβουλία πολιτών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 211/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, σχετικά με την πρωτοβουλία πολιτών (1), και ιδίως το άρθρο 16,
   Εκτιμώντας τα ακόλουθα:
   
               (1)
            
            
               Το άρθρο 4 παράγραφος 1 του κανονισμού (ΕΕ) αριθ. 211/2011 προβλέπει ότι οι διοργανωτές μιας προτεινόμενης πρωτοβουλίας πολιτών οφείλουν να καταχωρίσουν την πρωτοβουλία στην Επιτροπή, παρέχοντας τις πληροφορίες στις οποίες αναφέρεται το παράρτημα II του εν λόγω κανονισμού.
            
         
               (2)
            
            
               Οι πληροφορίες του παραρτήματος II πρέπει να τροποποιηθούν για να διευκολυνθεί η επαλήθευση από την Επιτροπή ότι πληρούνται τα κριτήρια καταχώρισης που αναφέρονται στο στοιχείο α) του άρθρου 4 παράγραφος 2, να εξασφαλιστεί η δέουσα διοικητική επεξεργασία των αιτήσεων καταχώρισης και να διευκολυνθεί η επικοινωνία μεταξύ των διοργανωτών και της Επιτροπής καθ’ όλη τη διάρκεια της διαδικασίας της πρωτοβουλίας πολιτών.
            
         
               (3)
            
            
               Έξι κράτη μέλη ζήτησαν τροποποιήσεις επί των δεδομένων που ζητούνται στα έντυπα που αναφέρονται στο παράρτημα III του κανονισμού (ΕΕ) αριθ. 211/2011.
            
         
               (4)
            
            
               Η Επιτροπή έχει την εξουσία τροποποίησης των παραρτημάτων II και ΙΙΙ του κανονισμού σύμφωνα με το άρθρο 290 της ΣΛΕΕ. Όσον αφορά το παράρτημα III, η Επιτροπή θα πρέπει να λαμβάνει υπόψη τις πληροφορίες που διαβιβάζονται σε αυτήν από τα κράτη μέλη.
            
         
               (5)
            
            
               Αρκετοί διοργανωτές πρωτοβουλιών που έχουν καταχωριστεί από την Επιτροπή βρίσκονται επί του παρόντος στη διαδικασία συγκέντρωσης των δηλώσεων υποστήριξης σύμφωνα με το άρθρο 5 του κανονισμού (ΕΕ) αριθ. 211/2011 και είναι αναγκαίο να τους παρασχεθεί η δυνατότητα να χρησιμοποιούν τόσο τα έντυπα που περιλαμβάνονται στο παράρτημα II του παρόντος κανονισμού όσο και τις προηγούμενες εκδόσεις τους,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 211/2011 τροποποιείται ως εξής:
   
               α)
            
            
               το παράρτημα II αντικαθίσταται από το κείμενο που παρατίθεται στο παράρτημα I του παρόντος κανονισμού·
            
         
               β)
            
            
               το παράρτημα III αντικαθίσταται από το κείμενο που παρατίθεται στο παράρτημα II του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Η χρήση των εντύπων που ακολουθούν τα υποδείγματα του παραρτήματος III του κανονισμού (ΕΕ) αριθ. 211/2011 στην έκδοση που ίσχυε πριν από την έναρξη ισχύος του παρόντος κανονισμού μπορεί να συνεχιστεί για τη συγκέντρωση των δηλώσεων υποστήριξης από υπογράφοντες για τις προτεινόμενες πρωτοβουλίες πολιτών που καταχωρίσθηκαν σύμφωνα με το άρθρο 4.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Ιουλίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 65 της 11.3.2011, σ. 1.
   
      ΠΑΡΑΡΤΗΜΑ I
      
         
            «ΠΑΡΑΡΤΗΜΑ II
            
               ΑΠΑΙΤΟΥΜΕΝΕΣ ΠΛΗΡΟΦΟΡΙΕΣ ΓΙΑ ΤΗΝ ΚΑΤΑΧΩΡΙΣΗ ΠΡΟΤΕΙΝΟΜΕΝΗΣ ΠΡΩΤΟΒΟΥΛΙΑΣ ΠΟΛΙΤΩΝ
            
            
                        1.
                     
                     
                        Ο τίτλος της προτεινόμενης πρωτοβουλίας πολιτών, ο οποίος δεν πρέπει να υπερβαίνει τους 100 χαρακτήρες.
                     
                  
                        2.
                     
                     
                        Το αντικείμενο, το οποίο δεν πρέπει να υπερβαίνει τους 200 χαρακτήρες.
                     
                  
                        3.
                     
                     
                        Περιγραφή των στόχων της προτεινόμενης πρωτοβουλίας πολιτών για την οποία καλείται να αναλάβει δράση η Επιτροπή, η οποία δεν πρέπει να υπερβαίνει τους 500 χαρακτήρες.
                     
                  
                        4.
                     
                     
                        Οι διατάξεις των συνθηκών που θεωρούνται από τους διοργανωτές σχετικές με την προτεινόμενη δράση.
                     
                  
                        5.
                     
                     
                        Τα πλήρη ονόματα, οι ταχυδρομικές διευθύνσεις, οι υπηκοότητες και οι ημερομηνίες γεννήσεως των επτά μελών της επιτροπής πολιτών, με ειδική αναφορά του εκπροσώπου και του αναπληρωτή, καθώς και των ηλεκτρονικών διευθύνσεων και των αριθμών τηλεφώνου τους (1).
                     
                  
                        6.
                     
                     
                        Τα έγγραφα που αποδεικνύουν τα πλήρη ονόματα, τις διευθύνσεις, τις υπηκοότητες και τις ημερομηνίες γεννήσεως καθενός από τα επτά μέλη της επιτροπής πολιτών.
                     
                  
                        7.
                     
                     
                        Όλες οι πηγές στήριξης και χρηματοδότησης της προτεινόμενης πρωτοβουλίας πολιτών κατά τον χρόνο της καταχώρισης (1).
                        Οι διοργανωτές δύνανται να παραθέσουν σε παράρτημα περισσότερες πληροφορίες σχετικά με το αντικείμενο, τους στόχους και το πλαίσιο της προτεινόμενης πρωτοβουλίας πολιτών. Μπορούν επίσης, αν το επιθυμούν, να υποβάλουν σχέδιο νομικής πράξης.
                     
                  
      
      
         (1)  Δήλωση περί προστασίας της ιδιωτικής ζωής: σύμφωνα με το άρθρο 11 του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών, τα υποκείμενα των δεδομένων ενημερώνονται σχετικά με το ότι αυτά τα προσωπικά δεδομένα συγκεντρώνονται από την Επιτροπή σε σχέση με τη διαδικασία της προτεινόμενης πρωτοβουλίας των πολιτών. Μόνο τα πλήρη ονόματα των διοργανωτών, οι ηλεκτρονικές διευθύνσεις των προσώπων επικοινωνίας και οι πληροφορίες σχετικά με τις πηγές στήριξης και χρηματοδότησης θα τίθενται στη διάθεση του κοινού μέσω του επιγραμμικού μητρώου της Επιτροπής. Τα υποκείμενα των δεδομένων δικαιούνται να αντιτάσσονται στη δημοσίευση προσωπικών δεδομένων τους για επιτακτικούς και σύννομους λόγους σχετικούς με την προσωπική τους κατάσταση και να ζητούν τη διόρθωση αυτών των δεδομένων ανά πάσα στιγμή και τη διαγραφή τους από το επιγραμμικό μητρώο της Επιτροπής μετά την παρέλευση δύο ετών από την ημερομηνία καταχώρισης της προτεινόμενης πρωτοβουλίας πολιτών.»
   
   
      ΠΑΡΑΡΤΗΜΑ II
      
         
            «ΠΑΡΑΡΤΗΜΑ III
            
               ΕΝΤΥΠΟ ΔΗΛΩΣΗΣ ΥΠΟΣΤΗΡΙΞΗΣ — ΜΕΡΟΣ Α (1)
            
            
               (για τα κράτη μέλη που δεν απαιτούν την παροχή προσωπικού αριθμού ταυτότητας/αριθμού προσωπικού εγγράφου ταυτότητας)
            
            
               
            
               
            
               ΕΝΤΥΠΟ ΔΗΛΩΣΗΣ ΥΠΟΣΤΗΡΙΞΗΣ — ΜΕΡΟΣ Β (1)
            
            
               (για τα κράτη μέλη που απαιτούν την παροχή προσωπικού ταυτότητας/αριθμού προσωπικού εγγράφου ταυτότητας)
            
            
               
            
               
            
               ΜΕΡΟΣ Γ
            
            
                        1.
                     
                     
                        Απαιτήσεις των κρατών μελών που δεν απαιτούν την παροχή προσωπικού αριθμού ταυτότητας/αριθμού προσωπικού εγγράφου ταυτότητας (έντυπο δήλωσης υποστήριξης — Μέρος Α):
                        
                                    Κράτος μέλος
                                 
                                 
                                    Υπογράφοντες που υποβάλλουν το έντυπο δήλωσης υποστήριξης στο ενδιαφερόμενο κράτος μέλος
                                 
                              
                                    Βέλγιο
                                 
                                 
                                    
                                                —
                                             
                                             
                                                διαμένοντες στο Βέλγιο
                                             
                                          
                                                —
                                             
                                             
                                                Βέλγοι πολίτες οι οποίοι διαμένουν εκτός της χώρας, εφόσον έχουν ενημερώσει τις εθνικές αρχές για τον τόπο διαμονής τους|
                                             
                                          
                              
                                    Δανία
                                 
                                 
                                    
                                                —
                                             
                                             
                                                διαμένοντες στη Δανία
                                             
                                          
                                                —
                                             
                                             
                                                Δανοί πολίτες οι οποίοι διαμένουν εκτός της χώρας, εφόσον έχουν ενημερώσει τις εθνικές αρχές τους για τον τόπο διαμονής τους
                                             
                                          
                              
                                    Γερμανία
                                 
                                 
                                    
                                                —
                                             
                                             
                                                διαμένοντες στη Γερμανία
                                             
                                          
                                                —
                                             
                                             
                                                Γερμανοί πολίτες οι οποίοι διαμένουν εκτός της χώρας, εφόσον έχουν ενημερώσει τις εθνικές αρχές τους για τον τόπο διαμονής τους
                                             
                                          
                              
                                    Εσθονία
                                 
                                 
                                    
                                                —
                                             
                                             
                                                διαμένοντες στην Εσθονία
                                             
                                          
                                                —
                                             
                                             
                                                Εσθονοί πολίτες διαμένοντες εκτός της χώρας
                                             
                                          
                              
                                    Ιρλανδία
                                 
                                 
                                    
                                                —
                                             
                                             
                                                διαμένοντες στην Ιρλανδία
                                             
                                          
                              
                                    Λουξεμβούργο
                                 
                                 
                                    
                                                —
                                             
                                             
                                                διαμένοντες στο Λουξεμβούργο
                                             
                                          
                                                —
                                             
                                             
                                                πολίτες του Λουξεμβούργου οι οποίοι διαμένουν εκτός της χώρας, εφόσον έχουν ενημερώσει τις εθνικές αρχές τους για τον τόπο διαμονής τους
                                             
                                          
                              
                                    Κάτω Χώρες
                                 
                                 
                                    
                                                —
                                             
                                             
                                                διαμένοντες στις Κάτω Χώρες
                                             
                                          
                                                —
                                             
                                             
                                                Ολλανδοί πολίτες διαμένοντες εκτός της χώρας
                                             
                                          
                              
                                    Σλοβακία
                                 
                                 
                                    
                                                —
                                             
                                             
                                                διαμένοντες στη Σλοβακία
                                             
                                          
                                                —
                                             
                                             
                                                Σλοβάκοι πολίτες διαμένοντες εκτός της χώρας
                                             
                                          
                              
                                    Φινλανδία
                                 
                                 
                                    
                                                —
                                             
                                             
                                                διαμένοντες στη Φινλανδία
                                             
                                          
                                                —
                                             
                                             
                                                Φινλανδοί πολίτες διαμένοντες εκτός της χώρας
                                             
                                          
                              
                                    Ηνωμένο Βασίλειο
                                 
                                 
                                    
                                                —
                                             
                                             
                                                διαμένοντες στο Ηνωμένο Βασίλειο
                                             
                                          
                              
                  
                        2.
                     
                     
                        Κατάλογος κρατών μελών που απαιτούν την παροχή προσωπικών αριθμών ταυτότητας/αριθμών προσωπικού εγγράφου ταυτότητας που προσδιορίζονται κατωτέρω και εκδίδονται από το ενδιαφερόμενο κράτος μέλος (έντυπο δήλωσης υποστήριξης — Μέρος Β):
                        
                                     
                                 
                                 
                                    ΒΟΥΛΓΑΡΙΑ
                                    
                                                —
                                             
                                             
                                                Единен граждански номер (προσωπικός αριθμός)
                                             
                                          
                              
                                     
                                 
                                 
                                    ΤΣΕΧΙΚΗ ΔΗΜΟΚΡΑΤΙΑ
                                    
                                                —
                                             
                                             
                                                Občanský průkaz (εθνικό δελτίο ταυτότητας)
                                             
                                          
                                                —
                                             
                                             
                                                Cestovní pas (διαβατήριο)
                                             
                                          
                              
                                     
                                 
                                 
                                    ΕΛΛΑΔΑ
                                    
                                                —
                                             
                                             
                                                Δελτίο Αστυνομικής Ταυτότητας
                                             
                                          
                                                —
                                             
                                             
                                                Διαβατήριο
                                             
                                          
                                                —
                                             
                                             
                                                Βεβαίωση εγγραφής πολιτών ΕΕ / Έγγραφο πιστοποίησης μόνιμης διαμονής πολίτη ΕΕ
                                             
                                          
                              
                                     
                                 
                                 
                                    ΙΣΠΑΝΙΑ
                                    
                                                —
                                             
                                             
                                                Documento Nacional de Identidad (εθνικό δελτίο ταυτότητας)
                                             
                                          
                                                —
                                             
                                             
                                                Pasaporte (διαβατήριο)
                                             
                                          
                                                —
                                             
                                             
                                                Número de Identidad de Extranjero, de la tarjeta o certificado, correspondiente a la inscripción en el Registro Central de Extranjeros (αριθμός ταυτότητας αλλοδαπού (ΝΙΕ), του δελτίου ή πιστοποιητικού, που αντιστοιχεί στην καταχώριση στο κεντρικό μητρώο αλλοδαπών)
                                             
                                          
                              
                                     
                                 
                                 
                                    ΓΑΛΛΙΑ
                                    
                                                —
                                             
                                             
                                                Passeport (διαβατήριο)
                                             
                                          
                                                —
                                             
                                             
                                                Carte nationale d’identité (εθνικό δελτίο ταυτότητας)
                                             
                                          
                              
                                     
                                 
                                 
                                    ΚΡΟΑΤΙΑ
                                    
                                                —
                                             
                                             
                                                Osobni identifikacijski broj (προσωπικός αριθμός ταυτότητας)
                                             
                                          
                              
                                     
                                 
                                 
                                    ΙΤΑΛΙΑ
                                    
                                                —
                                             
                                             
                                                Passaporto (διαβατήριο), με συμπεριλαμβανόμενη την ένδειξη της εκδούσας αρχής
                                             
                                          
                                                —
                                             
                                             
                                                Carta d’identità (δελτίο ταυτότητας), με συμπεριλαμβανόμενη την ένδειξη της εκδούσας αρχής
                                             
                                          
                              
                                     
                                 
                                 
                                    ΚΥΠΡΟΣ
                                    
                                                —
                                             
                                             
                                                Δελτίο Ταυτότητας (ημεδαπού ή μόνιμου κατοίκου)
                                             
                                          
                                                —
                                             
                                             
                                                Διαβατήριο
                                             
                                          
                              
                                     
                                 
                                 
                                    ΛΕΤΟΝΙΑ
                                    
                                                —
                                             
                                             
                                                Personas kods (προσωπικός αριθμός ταυτότητας)
                                             
                                          
                              
                                     
                                 
                                 
                                    ΛΙΘΟΥΑΝΙΑ
                                    
                                                —
                                             
                                             
                                                Asmens kodas (προσωπικός αριθμός)
                                             
                                          
                              
                                     
                                 
                                 
                                    ΟΥΓΓΑΡΙΑ
                                    
                                                —
                                             
                                             
                                                Szémelyazonosító igazolvány (δελτίο ταυτότητας)
                                             
                                          
                                                —
                                             
                                             
                                                Útlevél (διαβατήριο)
                                             
                                          
                                                —
                                             
                                             
                                                Személyi azonosító szám (személyi szám) (προσωπικός αριθμός μητρώου)
                                             
                                          
                              
                                     
                                 
                                 
                                    ΜΑΛΤΑ
                                    
                                                —
                                             
                                             
                                                Karta tal-Identità (δελτίο ταυτότητας)
                                             
                                          
                              
                                     
                                 
                                 
                                    ΑΥΣΤΡΙΑ
                                    
                                                —
                                             
                                             
                                                Reisepass (διαβατήριο)
                                             
                                          
                                                —
                                             
                                             
                                                Personalausweis (δελτίο ταυτότητας)
                                             
                                          
                              
                                     
                                 
                                 
                                    ΠΟΛΩΝΙΑ
                                    
                                                —
                                             
                                             
                                                Numer ewidencyjny PESEL (αριθμός μητρώου PESEL)
                                             
                                          
                              
                                     
                                 
                                 
                                    ΠΟΡΤΟΓΑΛΙΑ
                                    
                                                —
                                             
                                             
                                                Bilhete de identidaded (δελτίο ταυτότητας)
                                             
                                          
                                                —
                                             
                                             
                                                Passaporte (διαβατήριο)
                                             
                                          
                                                —
                                             
                                             
                                                Cartão de Cidadão (δελτίο πολίτη)
                                             
                                          
                              
                                     
                                 
                                 
                                    ΡΟΥΜΑΝΙΑ
                                    
                                                —
                                             
                                             
                                                carte de identitate (δελτίο ταυτότητας)
                                             
                                          
                                                —
                                             
                                             
                                                pașaport (διαβατήριο)
                                             
                                          
                                                —
                                             
                                             
                                                certificat de înregistrare (πιστοποιητικό εγγραφής)
                                             
                                          
                                                —
                                             
                                             
                                                cartea de rezidență permanentă pentru cetățenii UE (άδεια μόνιμης διαμονής πολίτη ΕΕ)
                                             
                                          
                                                —
                                             
                                             
                                                Cod Numeric Personal (προσωπικός αριθμός μητρώου)
                                             
                                          
                              
                                     
                                 
                                 
                                    ΣΛΟΒΕΝΙΑ
                                    
                                                —
                                             
                                             
                                                Enotna matična številka občana (προσωπικός αριθμός ταυτότητας)
                                             
                                          
                              
                                     
                                 
                                 
                                    ΣΟΥΗΔΙΑ
                                    
                                                —
                                             
                                             
                                                Personnummer (προσωπικός αριθμός ταυτότητας)»